
             МИНИСТЕРСТВО НА ЗЕМЕДЕЛИЕТО И ХРАНИТЕ
                                         ИЗПЪЛНИТЕЛНА АГЕНЦИЯ ПО ГОРИТЕ

                София,  бул. „Христо Ботев” № 55, п.к. 1040, тел. централа 985 111 99, факс 981 37 36
З А П О В Е Д
№ 721/14.06.2016 г.

На основание чл. 64, ал. 1 от Закона за горите, чл. 64, ал. 1 от Закона за енергетиката, чл. 22 от Наредба № 16 от 09.06.2004 г. за сервитутите на енергийните обекти и във връзка със заявление, постъпило в Изпълнителна агенция по горите,

Н А Р Е Ж Д А М:

1. Учредявам безсрочен сервитут на енергиен обект в полза на юридическо лице, върху поземлен имот в горска територия – частна държавна собственост, с площ на сервитутната зона 0,740 дка, за изграждане, експлоатация и ремонт на подземен отвеждащ водопровод с диаметър на тръбите 800 мм на обект: „МВЕЦ Лесето“ и определям обезщетение за изплащане в полза на собственика на имота на стойност 2 097,72 лева. Засяга се незалесена горска територия, в района на дейност на Териториално поделение „Държавно горско стопанство Борино” към ДП „Южноцентрално държавно предприятие” – Смолян, представляваща поземлен имот с номер 000373 в землището на с. Ягодина с ЕКАТТЕ 87223, община Борино, отдел 118, подотдели „1“, „б“, в местността „Лесето“, при граници и съседи: имот № 000397 – широколистни дървесни видове на ДГС-МЗХ, имот № 000372 – производство на електроенергия на юридическо лице, имот № 000395 – широколистни дървесни видове на ДГС-МЗХ, имот № 000374 – производство на електроенергия на ДГС-МЗХ, съгласно скица № К01408/29.03.2016 г., издадена от Общинска служба по земеделие – Борино. Имотът попада в отдел 118, подотдели „1”, „б” по Лесоустройствен проект от 2010 г. на Териториално поделение „Държавно горско стопанство Борино“. Поземленият имот е частна държавна собственост съгласно удостоверение с изх. № РД-05-160/13.09.2012 г., издадено от Общинска служба по земеделие – Борино. 

2. Сервитутът се учредява въз основа на влязъл в сила подробен устройствен план – парцеларен план, одобрен с Решение № 25 по Протокол № 4 от 08.01.2016 г. на Общински съвет Борино, за обслужване на господстващ поземлен имот с номер 000372 в землището на с. Ягодина с ЕКАТТЕ 87223, община Борино, с площ на имота 0,092 дка, в местността „Лесето“, начин на трайно ползване: производство на електроенергия, в имота е изграден МВЕЦ, съгласно скица № К00736/07.07.2015 г., издадена от Общинска служба по земеделие – Борино. Имотът е собственост на юридическо лице.
3. На основание чл. 86 от Закона за горите за поземлен имот с номер 000373 в землището на с. Ягодина, с писмо с рег. индекс ИАГ-10306/15.03.2016 г. е представен доклад за оценка от 26.01.2016 г., изготвен по реда на Наредба за оценка на поземлени имоти в горски територии, приета с Постановление на Министерски съвет № 236 от 03.08.2011 г. (обн. ДВ, бр. 63 от 2011 г.), от независим оценител, притежаващ сертификат за оценителска правоспособност с рег. № 820100075/11.10.2011 г. на Камарата на независимите оценители в България. В доклада е определена цена за учредяване на безсрочен сервитут в размер на 1 630,00 лева; стойност на дървесината на корен в сегашна възраст за оценяваното насаждение в размер на 0,00 лева. За поземления имот е издадено удостоверение за данъчна оценка от Община Борино с изх. № 7102001184/01.06.2016 г. Данъчната оценка за ограниченото право на ползване е в размер на 59,90 лева.

4. За учредяване на сервитут на енергиен обект юридическото лице да заплати:

4.1. Определеното в т. 1 обезщетение на стойност 2 097,72 лева, включващо цена за учредяване на безсрочен сервитут на енергиен обект на стойност 1 630,00 лева в доклада за оценка по т. 3, и цена за компенсационно залесяване на стойност 467,72 лева, формирана въз основа на посочената площ на засегнатите гори в протокол № 13 от 04.09.2012 г., одобрен от директора на Регионална дирекция по горите – Смолян в размер на 0,440 дка и цена на 1 /един/ декар компенсационно залесяване на стойност 1 063,00 лева/дка (хиляда шестдесет и три лева за декар), определена със заповед № РД 49-580/28.12.2015 г. на министъра на земеделието и храните. 

Цената за учредяване на безсрочен сервитут на енергиен обект е вносима по банкова сметка на Министерство на земеделието и храните. 
Цената за компенсационно залесяване е вносима по банкова сметка на ДП „Южноцентрално държавно предприятие” – Смолян. 

4.2. Данък върху цената за учредяване на безсрочен сервитут, по реда на чл. 47, ал. 2 от Закона за местните данъци и такси, в размер, определен от общинския съвет и вносим в съответната община по местонахождение на поземления имот.

4.3. Режийни разноски върху стойността на учредения сервитут по реда на § 3 от Преходни и заключителни разпоредби на Правилника за прилагане на Закона за държавната собственост в размер 2 (две) на сто върху определената цена, на стойност 32,60 лева, вносими по банковата сметка на Изпълнителна агенция по горите. 

4.4. Цена на дървесината на корен в сегашна възраст не се дължи, тъй като сервитутът не засяга насаждения, които да се оценяват, видно от доклада за оценка.

5. Еднократното обезщетение по т. 4.1 се заплаща в тримесечен срок от влизането в сила на акта за учредяване на сервитута. В случай, че обезщетението не бъде заплатено в определения срок, правата по т. 1 от заповедта се погасяват.

6. След заплащане на сумите по т. 4 и представяне на платежните документи, изпълнителният директор на Изпълнителната агенция по горите сключва договор за учредяване на безсрочен сервитут на енергиен обект. 
7. Титулярят на сервитута е длъжен за своя сметка да поддържа територията, върху която е учреден сервитутът, в състояние, което гарантира безопасната експлоатация на обекта по т. 1 от настоящата заповед.

8. Настоящата заповед да се съобщи на заявителя и копие от нея да се изпрати на директора на Регионална дирекция по горите – Смолян, на директора на Териториално поделение „Държавно горско стопанство Борино”, на директора на ДП „Южноцентрално държавно предприятие” – Смолян, на директора на дирекция „Финансово-стопански дейности” в Изпълнителна агенция по горите и на директора на дирекция „Финансово управление” в Министерство на земеделието и храните. 
Контрол по заплащане на цената за компенсационно залесяване се осъществява от директора на ДП „Южноцентрално държавно предприятие” – Смолян.
Контрол по заплащане на определената цена за учредяване на сервитута по т. 1 осъществява директорът на дирекция „Финансово управление” в Министерство на земеделието и храните. 

Контрол по заплащане на определените данък и режийни разноски възлагам на директора на дирекция „Финансово-стопански дейности” в Изпълнителна агенция по горите, а по изпълнението на заповедта в останалата й част – на директора на Регионална дирекция по горите – Смолян. 
Заповедта може да бъде обжалвана по реда на Административнопроцесуалния кодекс, пред министъра на земеделието и храните или пред съответния административен съд, чрез изпълнителния директор на Изпълнителна агенция по горите в 14-дневен срок от съобщаването й. 

Заповедта да се съобщи и чрез поставяне на таблото за обявления в Териториално поделение „Държавно горско стопанство Борино“ в тридневен срок от получаването й, при спазване на Закона за защита на личните данни.
ИЗПЪЛНИТЕЛЕН ДИРЕКТОР: (п)

/инж. ТОНИ КРЪСТЕВ/
C:\Users\User\Desktop\Drago 2016\Zapovedi Ilian Tochev\zap IAG-15804 MI VETZ EOOD.doc
1

